100% vir dié skool | Netwerk24
100% vir dié skool
Deur Lynn Williams 07 Januarie 2020 07:35
Alexander PezarroFoto’s: Verskaf
Die matriekklas van 2019 aan die St. Andrew’s College in Makhanda (voorheen Grahamstad) het ’n 100%-slaagsyfer behaal.
Hieronder het 94% van die seuns toelating gekry om op universiteitsvlak ’n graad te verwerf.
Die leerlinge van die St. Andrew’s College is deel van die altesame 11 818 kandidate wat die nasionale seniorsertifikaateksamen van die Onafhanklike Eksamenraad (IEB) afgelê het. Die algehele slaagsyfer vir die IEB-kandidate is 98,82%.
Een van die St. Andrew’s College se uitblinkers is Alexander Pezarro van Gaborone, Botswana. Hy het ses onderskeidings verwerf en een Cambridge-vlak A-onderskeiding.
Hy het 97% gekry vir IEB-wiskunde en 92% vir Cambridge-vlak A-wiskunde.
Die St. Andrew’s College sê in ’n verklaring Dylan Bowker (Middelburg), Christopher Poole (Port Elizabeth), James York (Makhanda) en Sebastian McIntosh (Kaapstad) het elk vyf onderskeidings gekry.
Kort op hul hakke met vier onderskeidings is:
Merrion Gess, Daniel Roodt (albei van Bathurst), Ignus Potgieter, Ryan Ford, Peter Voges (Makhanda), Craig Macpherson (Malawi) en Daniel Stijkel (Harare, Zimbabwe).
Pezarro en Bowker het in wiskunde en aardrykskunde in die top-1% op nasionale vlak gepresteer.
Alan Thompson, skoolhoof, sê hulle wil ook erkenning gee aan die seuns wat van die beste uitslae ontvang het in hul hele skoolloopbaan.
Mathew Conroy, Zion Makani, Zandi Gaga, James Ovendale, Freddy Turner, Stewart Smith, Chiko Mundashi, Benjamin Aliker, Andrew Clucas en Merrion Gess het hul uitslae van gr. 11 met 5% verbeter.
Van die ander A+-uitslae is:
Rekeningkunde: Alexander Pezarro
Aardrykskunde: Dylan Bowker
Geskiedenis: Christopher Poole
Xhosa eerste addisionele taal: Asiphile Betela, Sophakama Ntshingana
Wiskunde: Alexander Pezarro, Craig Mcpherson, Ignus Potgieter
Visuele kunste: Merrion Gess
“Om punte te behaal van in die 90% is ’n bewys van toewyding en deursettingsvermoë,” sê Thompson.
Meer oor: Makhanda | Matriekuitslae | Matriek 2019 | Matriek
Matrieks: O-Kaap hoop weer op slaagsyfer bo 70%
Matrieks kan bel vir raad en steun